O sotie din alte vremuri - Caro Claire Burke
Natalie duce o viață tradițională desăvârșită... iar urmăritorii ei de pe Instagram sunt plini de invidie. Casa ei de la țară este fermecătoare, soțul ei este un cowboy chipeș, iar fiecare pâine rotundă cu maia e mai apetisantă decât precedenta. Ce dacă în culise sunt dădace și producători și cuptoare profesionale! Ceea ce urmăritorii ei nu știu nu le poate dăuna. Apoi, într-o dimineață, Natalie se trezește într-o versiune ciudată, oribilă a realității. Casa ei, soțul, copiii îi sunt familiari, dar ceva nu e în regulă. Să fie o farsă? Un reality-show? Oare Dumnezeu o pune la încercare? Natalie știe cu certitudine numai două lucruri: aceasta nu este viața ei perfectă și trebuie să evadeze prin orice mijloace. Plină de umor negru, captivantă și bulversantă, O soție din alte vremuri analizează cu finețe chestiuni fundamentale precum tradiția, celebritatea, credința și spectacolul feminității. O satiră îndrăzneață și tăioasă, O soție din alte vremuri examinează capacitatea rețelelor de socializare de a țese o minciună atât de complicată, încât transformă vestita „casă, dulce casă” într-o închisoare. Fascinant și revelator, acest portret caustic al „soției tradiționale” te va face să râzi și să-ți ții răsuflarea până la ultima pagină. - Nita Prose Un roman absolut dezlănțuit (în sensul bun) despre o influenceriță de lifestyle... Când spun că finalul e de-a dreptul nebunesc, chiar vreau să spun că finalul e de-a dreptul nebunesc. - Roxane Gay O soție din alte vremuri este o ficțiune politică asumată, în tradiția Nevestelor perfecte sau a Poveștii slujitoarei... Exasperantă, palpitantă, adesea cu umorul sumbru al unei satire de calitate și totuși profund umană. În mod clar, una dintre favoritele mele anul acesta. - Hannah Deitch Inteligentă, incisivă, irezistibilă, O soție din alte vremuri m-a obsedat de la prima pagină. Toată lumea va vorbi despre ea! - Jennie Godfrey Abia am putut lăsa cartea din mână. O disecție atât de iscusită a maternității, a credinței și a celebrității online. Extrem de original și absolut captivant. - Louise O’Neill Un roman extraordinar, de o prospețime înviorătoare, inteligent și incisiv. Mi-a amintit de Fata dispărută, cu naratorul său nesigur și profund antipatic, cu răsturnarea uluitoare de situație și observațiile de o precizie chirurgicală. Va fi un fenomen. - Stacey Halls Diabolic de amuzantă, superb scrisă și înfricoșător de perspicace. Caro Claire Burke nu doar că dă în vileag dedesubturile impecabilelor postări pe Instagram ale unei soții tradiționale, ci demască și idealurile despre maternitate, căsătorie și America. De neuitat. - Abigail Dean \n \n Traducere din limba engleză de Mihaela-Magdalena Dumitru.